CELEX: 32007R1345
Language: da
Date: 2007-11-15
Title: Kommissionens forordning (EF) nr. 1345/2007 af 15. november 2007 om tarifering af visse varer i den kombinerede nomenklatur

17.11.2007   
            
            
               DA
            
            
               Den Europæiske Unions Tidende
            
            
               L 300/27
            
         
      KOMMISSIONENS FORORDNING (EF) Nr. 1345/2007
   af 15. november 2007
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. november 2007.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved Kommissionens forordning (EF) nr. 1214/2007 (EUT L 286 af 31.10.2007, s. 1).
   
      (2)  EFT L 302 af 19.10.1992, s. 1. Senest ændret ved forordning (EF) nr. 1791/2006 (EUT L 363 af 20.12.2006, p. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Jojobaolie, der er kemisk modificeret ved hydrering, men ikke tilberedt yderligere (blanding af mættede estere). Olien indeholder mindre end 50 vægtprocent frie fedtsyrer.
                              Produktet foreligger som pulver eller i form af granulat.
                              Produktet er bestemt til anvendelse ved fremstillingen af kosmetiske produkter.
                              Produktet foreligger i pakninger af en nettovægt over 1 kg.
                           
                        
               
                  1516 20 96
               
               
                  Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 5 a) til kapitel 34 og teksten til KN-kode 1516, 1516 20 og 1516 20 96.
                  Position 1515 (andre vegetabilske fedtstoffer og olier) omfatter udtrykkeligt jojobaolie og den skal derfor betragtes som en vegetabilsk olie (se også forklarende bemærkninger til HS pos. 1515, punkt 6).
                  Da jojobaolien er kemisk modificeret, kan den ikke tariferes under position 1515.
                  Produktet er, selv om det har en voksagtig karakter, udelukket fra position 3404 (se bestemmelse 5 a) til kapitel 34 og forklarende bemærkninger til HS pos. 3404, undtagelse b)).
                  Produktet skal tariferes under position 1516, der omfatter hydrerede vegetabilske olier.
               
            
                  
                              2.
                           
                           
                              Jojobaolie, der er kemisk modificeret ved hydrering og yderligere tilberedt ved teksturering.
                              Produktet, der er almindelig kendt som »jojobaolie-estere«, foreligger som pulver, i form af granulat eller som en voksagtig pasta.
                              Produktet er bestemt til anvendelse ved fremstillingen af kosmetiske produkter.
                              Produktet er ufordøjeligt og er ikke bestemt til anvendelse i næringsmidler.
                           
                        
               
                  1518 00 99
               
               
                  Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 5 a) til kapitel 34 og teksten til KN-kode 1518 00 og 1518 00 99.
                  Position 1515 (andre vegetabilske fedtstoffer og olier) omfatter udtrykkeligt jojobaolie, og den skal derfor betragtes som en vegetabilsk olie (se også forklarende bemærkninger til HS pos. 1515, punkt 6).
                  Da jojobaolien er kemisk modificeret, kan produktet ikke tariferes under position 1515.
                  Produktet kan ikke tariferes under position 1516, da det har undergået yderligere tilberedning (teksturering).
                  Produktet kan ikke tariferes under position 1517, da det er ufordøjeligt og ikke anvendes i næringsmidler.
                  Produktet er, selv om det har en voksagtig karakter, udelukket fra position 3404 (se bestemmelse 5 a) til kapitel 34).
                  Det henhører derfor under position 1518, der omfatter uspiselige tilberedninger af forskellige olier henhørende under kapitel 15, ikke andetsteds tariferet.
               
            
                  
                              3.
                           
                           
                              Produkt fremstillet ved inter-esterificering/trans-esterificering af en blanding af ubehandlet jojobaolie med hydreret jojobaolie, som derpå underkastes teksturering.
                              Produktet kan foreligge som pulver eller i form af granulat.
                              Produktet er bestemt til anvendelse ved fremstillingen af kosmetiske produkter.
                              Produktet er ufordøjeligt og ikke bestemt til anvendelse i næringsmidler.
                           
                        
               
                  1518 00 99
               
               
                  Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 5 a) til kapitel 34 og teksten til KN-kode 1518 00 og 1518 00 99.
                  Position 1515 (andre vegetabilske fedtstoffer og olier) omfatter udtrykkeligt jojobaolie og den skal derfor betragtes som en vegetabilsk olie (se også forklarende bemærkninger til HS pos. 1515, punkt 6).
                  Da jojobaolien er kemisk modificeret, kan produktet ikke tariferes under position 1515.
                  Produktet kan ikke tariferes under position 1516, da det har undergået yderligere tilberedning (teksturering).
                  Produktet kan ikke tariferes under position 1517, da det er ufordøjeligt og ikke anvendes i næringsmidler.
                  Produktet er, selv om det har en voksagtig karakter, udelukket fra position 3404 (se bestemmelse 5 a) til kapitel 34).
                  Det henhører derfor under position 1518, der omfatter uspiselige tilberedninger af forskellige olier henhørende under kapitel 15, ikke andetsteds tariferet.